साइंस, सरकार और सोसायटी मिलकर काम करेंगे तो नतीजे और बेहतर आएंगे: पीएम मोदी
प्रधानमंत्री नरेंद्र मोदी ने आज जलवायु अनुकूल प्रौद्योगिकी को अपनाने के लिए बड़े पैमाने पर जागरुकता फैलाने के मकसद से आज 35 फसलों की विशेष किस्मों को राष्ट्र को समर्पित किया।
नई दिल्ली: प्रधानमंत्री नरेंद्र मोदी ने जलवायु अनुकूल प्रौद्योगिकी को अपनाने के लिए बड़े पैमाने पर जागरुकता फैलाने के मकसद से आज 35 फसलों की विशेष किस्मों को राष्ट्र को समर्पित किया। इस दौरान उन्होंने किसानों से संवाद करते हुएकहा कि अगर साइंस, सरकार और सोसायटी साथ मिलकर काम करेंगे तो इसके नतीजे बेहतर आएंगे। प्रधानमंत्री मोदी ने रायपुर में ‘नेशनल इंस्टीट्यूट ऑफ बायोटिक स्ट्रेस टॉलरेंस’ के नवनिर्मित परिसर का उद्घाटन भा किया।  इस अवसर पर पीएम मोदी ने कृषि विश्वविद्यालयों को हरित परिसर पुरस्कार भी प्रदान किया।  फसलों की विशेष किस्में भारतीय कृषि अनुसंधान परिषद द्वारा विकसित की गई हैं ताकि जलवायु परिवर्तन और कुपोषण की दोहरी चुनौतियों से निपटा जा सके। पीएमओ के मुताबिक वर्ष 2021 में ऐसी 35 किस्में विकसित की गई हैं। 